1.3.2022
EL
Επίσημη Εφημερίδα της Ευρωπαϊκής Ένωσης
C 99/169 Πέμπτη 8 Ιουλίου 2021
2.
καλεί τα κράτη μέλη να εγκρίνουν ένα σύμφωνο για την έρευνα και την καινοτομία στην Ευρώπη, το οποίο θα περιλαμβάνει τις ακόλουθες δεσμεύσεις που πρέπει να επιτευχθούν έως το 2030: να αυξηθούν οι δημόσιες δαπάνες για την Ε&Κ από το τρέχον μέσο επίπεδο του 0,81 % του ΑΕγχΠ σε 1,25 %, με συντονισμένο τρόπο σε ολόκληρη την ΕΕ· να αυξηθεί η εθνική δημόσια χρηματοδότηση της Ε&Α για κοινά προγράμματα και ευρωπαϊκές συμπράξεις από το σημερινό επίπεδο που είναι μόλις κάτω του 1 %, σε 5 %· και να συμφωνηθούν από κοινού οι τομείς προτεραιότητας για τη δράση του ΕΧΕ (οριζόντια και θεματικά)· 3.
υπογραμμίζει τον ισχυρό δεσμό μεταξύ της Ε&Κ και της επιχειρηματικότητας, ο οποίος δημιουργεί ευκαιρίες για την ίδρυση νέων εταιρειών-μονόκερων, νεοφυών επιχειρήσεων και ΜΜΕ· υπενθυμίζει τη σημασία να δημιουργηθεί ένα ψηφιακό οικοσύστημα που θα συμβάλει στην τεχνολογική καινοτομία και την κλιμάκωση των ΜΜΕ, κυρίως μέσω των «κόμβων καινοτομίας ΕΧΕ»· 4. αναγνωρίζει τον καίριο ρόλο των πανεπιστημίων και των πανεπιστημιακών ιδρυμάτων στη δημιουργία δυναμικών οικοσυστημάτων Ε&Κ· επισημαίνει τον κεντρικό ρόλο των σπουδαστών στα οικοσυστήματα αυτά, καθώς συνιστούν την επόμενη γενιά φορέων καινοτομίας· 5. επιμένει ότι, στο πλαίσιο του ΕΧΕ, οι όροι «έρευνα» και «καινοτομία» δεν περιορίζονται στην τεχνολογική καινοτομία, αλλά ενσωματώνονται ως εγκάρσια θέματα ευρείας σημασίας για όλες τις πτυχές των κοινωνικών και ανθρωπιστικών επιστημών, ενσωματώνονται δε πλήρως σε καθέναν από τους γενικούς στόχους· 6.
πιστεύει ότι η επανεξέταση του ΕΧΕ θα πρέπει να περιλαμβάνει μια οριζόντια προσέγγιση για την ενίσχυση της συνεργασίας μεταξύ ερευνητικών ιδρυμάτων, συμπεριλαμβανομένων των πανεπιστημίων· ζητεί αυξημένη δημοσιονομική στήριξη για τις πανεπιστημιακές συμμαχίες, καθώς και τη δημιουργία ενός ευνοϊκού πλαισίου που θα επιτρέπει στις συμμαχίες να αναπτύσσονται με ευέλικτο τρόπο· πιστεύει ακόμη ότι η πανεπιστημιακή συνεργασία θα πρέπει να μην περιορίζεται αποκλειστικά σε συμμαχίες, αλλά θα πρέπει επίσης να υπάρχουν περισσότεροι μηχανισμοί χρηματοδότησης για τη συνεργασία των πανεπιστημίων εκτός των συμμαχιών· 7.
υπογραμμίζει τη σημασία της δημιουργίας συνεργειών μεταξύ των φορέων τριτοβάθμιας εκπαίδευσης, των ερευνητικών ιδρυμάτων και των οργανώσεων της κοινωνίας των πολιτών, ως πραγματικών εταίρων στο πλαίσιο της Ε&Κ, καθώς και των βιομηχανικών συμμαχιών, ώστε να αξιοποιείται πλήρως ο διττός ρόλος των πανεπιστημίων· επαναλαμβάνει, στο πλαίσιο αυτό, την ανάγκη να δημιουργηθούν ευνοϊκές συνθήκες και ευκαιρίες για τους ερευνητές, με τη χρήση ερευνητικών υποδομών υψηλής ποιότητας· καλεί την Επιτροπή να διασφαλίσει τον χωρίς αποκλεισμούς σχεδιασμό των συμπράξεων αυτών, με βάση τη διαφάνεια, την ισόρροπη εκπροσώπηση των συμφεροντούχων, και τον διαρκώς ανοικτό χαρακτήρα, και να προσφέρει επαρκείς ευκαιρίες συμμετοχής στους ποικίλους αυτούς συμφεροντούχους· 8.
υπογραμμίζει ότι οποιεσδήποτε προσκλήσεις για χρηματοδότηση πρέπει να είναι διαφανείς και να ανακοινώνονται εγκαίρως· τονίζει ακόμη ότι οι κοινοί χάρτες πορείας για τη βιομηχανική τεχνολογία θα πρέπει να συνυπολογίζουν καλύτερα τις εισροές «από τη βάση προς την κορυφή» και τη συμμετοχή χωρίς αποκλεισμούς, και να μην θεωρούν αποκλειστικά τη βιομηχανία ως την κύρια πηγή εισροών, αλλά να δέχονται επίσης στοιχεία από την πλέον πρόσφατη Ε&Κ αιχμής, καθώς και από οργανώσεις καταναλωτών και κοινωνικούς εταίρους· 9. καλεί τα κράτη μέλη να μετατρέψουν τον «νέο ΕΧΕ» σε συγκεκριμένες πολιτικές και χρηματοδοτικές δράσεις που αποσκοπούν στη συμβολή στην παράλληλη «πράσινη» και «ψηφιακή» μετάβαση, στην εφαρμογή μιας φιλόδοξης Ευρωπαϊκής Πράσινης Συμφωνίας και βιομηχανικής στρατηγικής, σε μια ανθεκτική ανάκαμψη και σε μη καλυπτόμενες ιατρικές ανάγκες· τονίζει τη σημασία των κατάλληλων δεσμών εντός και μεταξύ των οικοσυστημάτων καινοτομίας και βιομηχανικών οικοσυστημάτων και των φορέων τους, συμπεριλαμβανομένων της πανεπιστημιακής κοινότητας, του βιομηχανικού κλάδου, του δημόσιου τομέα σε διάφορα επίπεδα, του ευρύτερου κοινού και της κοινωνίας των πολιτών σε ολόκληρη την ΕΕ, προκειμένου να διασφαλιστεί η ταχύτερη εφαρμογή των αποτελεσμάτων της έρευνας στην οικονομία και την κοινωνία· υπογραμμίζει, στο πλαίσιο αυτό, τον ζωτικό ρόλο των ΜΜΕ στην αντιμετώπιση της ανάπτυξης καινοτομιών και τεχνολογιών, καθώς και τις δυνατότητες των παραδοσιακών ΜΜΕ που χρειάζεται ακόμη να απελευθερωθούν· τονίζει τον ρόλο των «κόμβων ΕΧΕ» ως εργαλείου που εξασφαλίζει τη διαθεσιμότητα επιστημών υψηλής ποιότητας σε όλες τις πόλεις και περιφέρειες της ΕΕ και υποστηρίζει τις περιφέρειες όπου υπάρχουν ευκαιρίες για βιώσιμη ανάπτυξη· 10. εκφράζει την ανησυχία του για το γεγονός ότι η διαδικασία για τη βελτίωση της ποιότητας των συστημάτων Ε&Κ επιβραδύνεται και σημειώνει άνιση πρόοδο σε ολόκληρη την Ένωση (3)· 11.
υπογραμμίζει τον σημαντικό ρόλο που διαδραμάτισε η Ε&Κ κατά την πανδημία COVID-19 όσον αφορά την εξεύρεση πολυτομεακών και διεπιστημονικών λύσεων για την αντιμετώπιση της κρίσης· επικροτεί, εν προκειμένω, το σχέδιο δράσης ERAvsCorona ως παράδειγμα μιας ταχέως προσδιορισμένης και καλά στοχοθετημένης δράσης που αναλαμβάνεται από κοινού με τα κράτη μέλη·
(3)
Βλ.
έκθεση προόδου του ΕΧΕ για το 2018.